== Optakt ==
=== Kirken i Danmark under Christian II 1513-1524 ===
{{Uddybende|Christian II}}
Optakten til reformationen i Danmark begyndte i 1513 hvor [[Christian II]] blev konge. Kongen stod i opposition til adelen og Kirken på en række punkter og ønskede en række reformer, der ville give ham mere kontrol over kirken. Dette medførte bl.a. at han overtog kontrollen med Ærkebispedømmet i [[Lund (Sverige)|Lund]], hvor hans sekretær [[Jørgen Skodborg]] blev indsat som de facto leder, indtil [[Didrik Slagheck]] overtog embedet 1522-1523. [[Didrik Slagheck]] blev dog henrettet og [[Aage Jepsen Sparre]] overtog embedet som den fjerde på to år. Han beholdt embedet indtil 1532. [[Aage Jepsen Sparre]] blev aldrig godkendt af pavemagten hvilket siden medførte bruddet med den [[Apostolisk succession|apostolske succession]] i Danmark, som er blevet videreført indtil nutiden. Problemstillingen kan ligeledes henføres til Frederik I's gennemførelse af, at Bispekonfirmationen fra og med 1526 ikke længere skulle hentes ved Paven i Rom, men hos Ærkebispen i Lund og da [[Aage Jepsen Sparre]] ikke var godkendt af paven, var linjen brudt.
Historie